CELEX: 32016R0935
Language: mt
Date: 2016-06-08 00:00:00
Title: Regolament ta' Implimentazzjoni tal-Kummissjoni (UE) 2016/935 tat-8 ta' Ġunju 2016 dwar il-klassifikazzjoni ta' ċerti prodotti fin-Nomenklatura Magħquda

14.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 155/16
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/935
   tat-8 ta' Ġunju 2016
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
   Billi:
   
               (1)
            
            
               Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha b'mod parzjali jew bis-sħiħ, jew li żżid kwalunkwe sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra relatati mal-kummerċ tal-prodotti.
            
         
               (3)
            
            
               Skont dawn ir-regoli ġenerali, il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
            
         
               (4)
            
            
               Huwa xieraq li jiġi stipulat li l-informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament u li ma tikkonformax ma' dan ir-Regolament tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu għandu jkun ta' tliet xhur.
            
         
               (5)
            
            
               Il-miżuri stipulati f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
   Artikolu 2
   L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur mid-data tad-dħul fis-seħħ ta' dan ir-Regolament.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta' Ġunju 2016.
      
         
            Għall-Kummissjoni,
         
         
            F'isem il-President,
         
         Stephen QUEST
         
            Direttur Ġenerali għat-Tassazzjoni u l-Unjoni Doganali
         
      
   
   
      (1)  ĠU L 269, 10.10.2013, p. 1.
   
      (2)  Ir-Regolament tal-Kunsill (KEE) Nru 2658/87, tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
   
      ANNESS
      
                  Deskrizzjoni tal-prodotti
               
               
                  Klassifikazzjoni (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Prodott li jikkonsisti minn folja rqiqa ta' polietilentereftalat (“PET”) metallizzat, użata bħala sors ta' materja prima għall-manifattura ta' pigment tal-aluminju, bil-karatteristiki li ġejjin:
                  
                              —
                           
                           
                              mill-inqas tmien saffi ta' aluminju ta' purità ta' 99,8 % jew aktar;
                           
                        
                              —
                           
                           
                              id-densità ottika ta' kull saff ta' aluminju mhijiex ta' aktar minn 3,0 D;
                           
                        
                              —
                           
                           
                              is-saffi ta' aluminju huma separati minn ma' xulxin permezz ta' saff ta' polimeru tal-akrilat;
                           
                        
                              —
                           
                           
                              il-ħxuna ta' kull saff ta' aluminju hija ta' sa 30 nanometru (0,03 μm);
                           
                        
                              —
                           
                           
                              is-saffi tal-aluminju u tal-polimeru tal-akrilat jinsabu fuq folja trasportatriċi rqiqa (carrier film) tal-PET (polietilentereftalat), ta' ħxuna ta' 12 μm.
                           
                        Il-prodott huwa ppreżentat f'rombli ta' tul ta' sa 50 000  metru.
               
               
                  7616 99 90 
               
               
                  Il-klassifikazzjoni hija ddeterminata mir-Regoli Ġenerali 1, 3(b) u 6 għall-interpretazzjoni tan-Nomenklatura Magħquda u mill-kliem tal-kodiċijiet NM 7616 , 7616 99  u 7616 99 90 .
                  Il-klassifikazzjoni taħt l-intestatura 3212  bħala fojls tal-istampar hija eskluża minħabba li l-prodott ma jikkonsistix minn trab metalliku agglomerat b'sustanza li tgħaqqad, jew minn metall jew pigment poġġut fuq folja ta' rinforz, filwaqt li mhuwiex ta' tip użat għall-istampar. Bħala rizultat ta' dan, skont in-Nota 6 tal-Kapitolu 32, il-prodott mhuwiex fojl tal-istampar.
                  Billi l-folja trasportatriċi rqiqa tal-PET sservi bħala saff ta' rinforz strutturali għas-saffi tal-aluminju u tal-polimeru tal-akrilat imqiegħda fuq kull naħa tal-folja trasportatriċi tal-PET, din ma tagħtix lill-prodott il-karattru essenzjali tiegħu. Il-karattru essenzjali jingħata mill-aluminju. Għaldaqstant, il-klassifikazzjoni bħala fojls ta' poliesteri jew tal-plastik taħt l-intestatura 3920  jew 3921  hija eskluża.
                  Skont in-Nota 1(d) tal Kapitolu 76, fojls tal-intestatura 7607  jikkonsistu biss minn saff wieħed ta' aluminju li jista' jiġi rinfurzat b'materjali bħal, pereżempju, plastik. Il-prodott għandu struttura iktar kumplessa minħabba li jikkonsisti minn diversi saffi ta' aluminju separati b'saffi ta' polimeru tal-akrilat, rinfurzati b'folja trasportatriċi rqiqa tal-PET li tinsab fiċ-ċentru ta' din l-istruttura. B'hekk, il-klassifikazzjoni taħt l-intestatura 7607  bħala fojl tal-aluminju, rinfurzat bil-plastik, hija eskluża wkoll.
                  Għaldaqstant, il-prodott għandu jiġi kklassifikat taħt il-kodiċi NM 7616 99 90 , bħal oġġetti oħrajn ta' aluminju.